Laenu andmise tingimused  Laenu taotlejaks võivad olla kõik juriidilised isikud, kes on Ühtekuuluvusfondist rahastust taotlenud ja positiivse rahastamise otsuse saanud.    Laenusumma suurus  Kuni 100% Ühtekuuluvusfondi veeprojekti omafinantseeringu summast.    Intress  Intressimäär koosneb kahest  komponendist:  • Kuue (6) kuu Euribor, mis fikseeritakse laenu andmise otsuse kuupäeval ja edaspidi kaks korda aastas -- 01. märtsil ja 01. septembril;  • Riskimarginaal, mis fikseeritakse igale laenusaajale sõltuvalt krediidivõimelisuse analüüsi tulemustest  Intressibaas on suhe: kalendrikuu tegelike päevade arv / 360 päeva aastas.    Tähtaeg  Kuni 20 aastat ning võimaldab maksepuhkust kuni 2 aastat pärast projekti lõpetamistähtaega.    Tagatis  KIK annab laenu ainult tagatise olemasolul, milleks on asutuste ja ettevõtete puhul kinnisturegistris registreeritud vara, mis on hinnatud pankade poolt aktsepteeritava kinnisvarahindaja poolt ning millele saab sättida I vaba järjekoha hüpoteegi eeldusel, et vara väärtus katab kõik nõuded suhtega 100/70. Kohalike omavalitsuste puhul on tagatiseks eelarvetulu.